Øystein

Øystein er et norsk mannsnavn med norrøn opprinnelse. Det første navneleddet kan bety «øy» eller «hell» mens det andre er «stein». Øistein, Eystein og Eistein er varianter av navnet. Øystein er et vanlig navn i Norge, men er lite brukt i andre land. De andre nordiske formene, islandske Eysteinn, danske Østen og svenske Östen, er mindre brukt. Den norske musikeren Øystein Sunde (født 1947) er en navnebærer kjent for sine humoristiske tekster og sitt dyktige gitarspill.

Øystein er også et eldre norsk kongenavn; se artiklene om Øystein I og Øystein II.

Etymologi
Øystein har opprinnelse i det norrøne navnet Øystæinn, dannet av navneleddene ey og steinn. Det siste leddet betyr «stein», men det første har usikker opprinnelse. Det kan være dannet av norrøne ey, «øy» eller «slette langs kysten», men kan også ha opprinnelse i urnordiske auja, «hell, lykke». Betydningen av navnet kan da tolkes som «lykkestein». Østen var den gammeldanske og gammelsvenske formen av navnet. På latin blir navnet gjerne oversatt til Augustinus.

Eystein har opprinnelse i norrøne Eysteinn, som var en variant av Øystæinn. Øistein og Eistein er en nyere skrivemåter av henholdsvis Øystein og Eystein.

Utbredelse
Eysteinn var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Øystæinn er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. De vanligste skrivemåtene for navnet var austain, aystin og aystain. Eystein og Øystein var vanlige navn i Norge i middelalderen. Over 150 forskjellige personer med navnet Øystein er nevnt i Regesta Norvegica.Regesta Norvegica
Østenn var et vanlig mannsnavn i Norge på 1500-tallet. Over 160 personer med navnet er nevnt i Norske Lensrekneskapsbøker 1548-1567.

Formen Esten er kjent brukt i Norge fra 1400-tallet, og har tradisjonelt vært mest brukt i Hedmark, Møre og Romsdal og Trøndelag. I folketellingen i Norge i 1801 var det 707 Østen, 497 Esten og 34 Østein.Digitalarkivet - Folketeljinga 1801  I moderne tid er Øystein den mest brukte skrivemåten. Rundt 1980 hadde navnet sin topperiode i Norge, og siden dalte bruken jevnt. I 2006 er det omtrent 12 000 personer i Norge med Øystein som eneste eller første fornavn. Formen Øistein var mest populær i 1940-årene, men mindre enn Øystein.

I Sverige var Östen mest brukt i 1930- og 1940-årene, spesielt i Norrland.

Øystein er et vanlig navn i Norge, de andre variantene er mindre brukt. Östen er noe brukt i Sverige og Eysteinn på Island, men de er ikke blant de vanligste navene i disse landene.

|}

 Kjente personer med navnet 
Personene i listen er ordnet kronologisk etter fødselsår.
 Øystein Magnusson (ca. 1088–1123), konge i Norge 1103-1123
 Øystein Erlendsson (ca. 1120–1188), erkebiskop i Nidaros 1157-1188
 Øystein Haraldsson (ca. 1125-1157), konge i Norge 1142-1157
 Øystein Aslaksson (ca. 1337-1407), biskop av Oslo 1386-1407
 Eystein Fjærli (1917–1985), norsk offiser, forfatter og politiker
 Øistein Sommerfeldt (1919–1994), norsk komponist
 Øistein Parmann (1921–1999), norsk forfatter og kunsthistoriker
 Øystein Aagenæs (f 1925), norsk pediatriker
 Øistein Ringstad (1927–1991), norsk pianist
 Øystein Dahle (f 1938), norsk organisasjonsleder
 Eystein Eggen (1944–2010), norsk statsstipendiat og forfatter
 Øistein Kristensen (f 1945), norsk psykiater
 Øystein Dolmen (f 1947), norsk artist kjent som Knutsen i Knutsen & Ludvigsen
 Øystein Sunde (f 1947), norsk visesanger
 Øistein Hølleland (f 1950), norsk forfatter
 Øystein Olsen (f 1952), norsk økonom
 Øystein Sørensen (f 1954), norsk historiker
 Øystein Hauge (f 1956), norsk poet og kulturarbeider
 Øystein Wiik (f 1956), norsk sanger og skuespiller
 Øystein Sevåg (f 1957), norsk musiker og komponist
 Øystein Djupedal (f 1960), norsk fylkesmann i Aust-Agder og tidligere SV-politiker og kunnskapsminister
 Øystein Orten (f 1962), norsk forfatter
 Øystein Fevang (f 1963), norsk dirigent
 Øistein Kristiansen (1965), norsk tegneserietegner og forfatter
 Øystein Baadsvik (f 1966), norsk kammermusiker
 Tor Eystein Øverås (f 1968), norsk forfatter
 Øystein «Euronymous» Aarseth (1968–1993), norsk gitarist i bandet Mayhem
 Øystein Olsen (f 1969), norsk ishockeyspiller
 Øystein Stene (f 1969), norsk forfatter
 Øystein Grødum (f 1977), norsk skøyteløper
 Øystein Runde (f 1979), norsk tegneserieskaper
 Øystein Pettersen (født 1983), norsk langrennsløper
 Øystein Tjomsland, norsk travtrener

 Navnedag 
Øystein og relaterte navn har navnedag i flere nordiske land, ofte 26. januar som er katolsk minnedag for Øystein Erlendsson.
 Land  Navn  Navnedag  Kommentar   Esten       Øystein       Östen       Östen    Finlandssvensk navnedag.

Referanser

Eksterne lenker
 Graf over antall gutter i Norge med navnet Øystein igjennom tidene (Statistisk sentralbyrå)
 Øystein på norskenavn.no


Kategori:Mannsnavn
Kategori:Navn med norrøn opprinnelse